RCL ควัก 454 ล้าน ซื้อเรือ 2 ลำ ขนาด 1858 TEU พ่วงเพิ่มทุน 2 บ.ลูกรวม 960 ลบ.
RCL ควัก 454 ล้านบาท ซื้อเรือ 2 ลำขนาด 1858 TEU พ่วงเพิ่มทุน 2 บ.ลูก บริษัท ศานติ ภูมิ จำกัด จำนวน 480 ล้านบาท และบริษัท ฐิตติ ภูมิ จำกัด จำนวน 480 ล้านบาท รวมทั้ง 2 บริษัท จำนวน 960 ล้านบาท เพื่อรองรับการเติบโตในอนาคต
5 พ.ย. 2564

บริษัท อาร์ ซี แอล จำกัด (มหาชน) หรือ RCL เปิดเผยว่า บริษัท ริจิแนล คอนเทนเนอร์ ไลน์ พีทีอี จำกัด ซึ่งเป็นบริษัทย่อยที่บริษัทฯ ถือหุ้นทั้งจำนวน และจดทะเบียนจัดตั้งบริษัทในประเทศสิงคโปร์ จะซื้อเรือจำนวน 2 ลำ ขนาดลำละ 1858 TEU โดยราคาต่อลำ 226,810,658.37 บาท มูลค่าการซื้อรวม 453,621,316.74 บาท (อัตราแลกเปลี่ยน 1 เหรียญสหรัฐฯเท่ากับ 33.37 บาท )
นอกจากนี้บริษัทฯ ได้เพิ่มเงินลงทุนในบริษัทย่อย 2 บริษัท คือ บริษัท ศานติ ภูมิ จำกัด และบริษัท ฐิตติ ภูมิ จำกัดซึ่งเป็นบริษัทย่อยที่บริษัทถือหุ้นร้อยละ 99.99 โดยบริษัทเพิ่มทุนเป็น 480 ล้านบาท จาก 470 ล้านบาท ในแต่ละบริษัท ทั้งนี้การเพิ่มทุนเงินลงทุนเพื่อรองรับการเติบโตในอนาคต
 
 